CELEX: C2005/229/09
Language: hu
Date: 2005-09-17 00:00:00
Title: C-253/05. sz. ügy: Az Európai Közösségek Bizottsága által a Holland Királyság ellen 2005. június 15-én benyújtott kereset

17.9.2005   
            
            
               HU
            
            
               Az Európai Unió Hivatalos Lapja
            
            
               C 229/4
            
         Az Európai Közösségek Bizottsága által a Holland Királyság ellen 2005. június 15-én benyújtott kereset
   (C-253/05. sz. ügy)
   (2005/C 229/09)
   Az eljárás nyelve: holland
   Az Európai Közösségek Bizottsága (képviselik: Minas Konstantinidis és Pieter Van Nuffel) 2005. június 15-én keresetet nyújtott be az Európai Közösségek Bíróságához a Holland Királyság ellen.
   A felperes azt kéri, hogy a Bíróság:
   
               —
            
            
               állapítsa meg, hogy azáltal, hogy a Covenant Verpakkingen III a más tagállamokból származó, az irányelv követelményeinek nagyrészt megfelelő italcsomagolások Hollandiában történő forgalmazását akadályozza, a Holland Királyság megszegte a csomagolásról és a csomagolási hulladékról szóló, 1994. december 20-i 94/62/EK európai parlamenti és tanácsi irányelv (1) 18. cikkéből eredő kötelezettségeit;
            
         
               —
            
            
               kötelezze a Holland Királyságot az eljárás költségeinek viselésére.
            
         Jogalapok és fontosabb érvek:
   A holland szabályozás nyilvánvaló akadályt tartalmaz a más tagállamokban forgalomban lévő, műanyagból vagy üvegből készült eldobható csomagolású sör, üdítőital és víz közösségen belüli kereskedelme tekintetében. A Bizottság azon a véleményen van, hogy a kereskedelem ilyen akadályozása ellentétes a 94/62 irányelv 18. cikkével, amely szerint „[a] tagállamok nem tilthatják meg olyan csomagolás forgalomba hozatalát területükön, amely eleget tesz ezen irányelv rendelkezéseinek”.
   Azon csomagolások esetében, amelyeket már egy másik tagállamban forgalomba hoztak, abból kell kiindulni, hogy megfelelnek az irányelv főbb követelményeinek; a velük való belső piaci kereskedelem ezért nem akadályozható.
   
      (1)  HL L 365., 10. o.; magyar nyelvű különkiadás 13. fejezet, 13. kötet, 349. o.